கடந்த பல ஆண்டுகளாக, ஸ்கோலியோசிஸ் நோய்க்கு சிகிச்சை அளிப்பதற்கு, பல விதங்களில் பிரேசிங் கருவிகள் உருவாக்கப்பட்டு வருகின்றன . பிரேசிங் முறையில் அளிக்கப்படும் சிகிச்சையில், வளைந்த எலும்புகள் மேலும் வளையாமல் தடுக்கும் வண்ணம், சரிபடுத்தக்கூடிய மருத்துவம் உண்டு என ஆய்வுகள் உறுதிப்படுத்தியுள்ளன. மற்றும் பிற ஆய்வுகளும், இந்நோய்க்கு பிரேசஸ் முறை மிகச்சிறந்த நிவாரணியாக இருப்பதாகவும் உறுதிசெய்துள்ளது. நோயால் பாதிக்கப்பட்டவர்கள் வழக்கமான தங்களது பணிகளைச் செய்ய இம்முறை உதவுவதாக தெரிவித்துள்ளனர். இதோடு மட்டுமின்றி, நோய் தாக்குதலுக்கு உள்ளானவர்கள், எப்படி உட்கார வேண்டும், படுக்க வேண்டும், என்பதும், தலையணைகள், வெட்ஜ்கள், ரோல்கள் மற்றும் செயற்கை எலும்பு உறைகள் போன்றவற்றை தனது உடல்நிலைக்கு தக்கவாறு எப்படி பயன்படுத்துவது என்பது குறித்தும் இந்த முறையில் அவர்களுக்கு விளக்கப்படுகிறது. ஏற்றுக்கொள்ளத்தக்க மற்றும் ஈடுசெய்யக்கூடிய விதத்தில் அமைந்திருக்கும் பல செயல்பாடுகள் இந்த முறையில் நோயாளிக்கு வழங்கப்பட்டு அவர்கள் மற்றவர்களைப் போல் சுதந்திரமாக வாழ உதவுகிறது.

சுய-கவனிப்பு

சுய-கவனிப்பு செயல்பாடுகள் என்பது, மற்றவர்களின் உதவி இல்லாமல், ஒருவர் தன்னையே பாதுகாத்துகொள்வதாகும். நோய்த்தாக்குதலால் ஏற்படும் உடல்நலக் குறைபாடு, சிகிச்சை முறையில் விதிக்கப்படும் சில கட்டுப்பாடுகள் போன்றவை, சுய-கவனிப்பு செயல்பாடை நிறைவேற்ற விடாமல் நோயால் பாதிக்கப்பட்டவரை தடுக்கும். இந்த நோயால் பாதிக்கப்பட்டவருக்கு அளிக்கப்படும் முதல்கட்ட சிகிச்சை என்பது, முதுகுத்தண்டு மேலும் வளையாமல் இருப்பதற்கு அளிக்கப்படும் சிகிச்சை முறையே. வளைவின் அளவு அடிப்படையில், பின்வரும் மூன்று வழிகளில் ஒன்று அளிக்கப்படும்; பிரேசிங், அறுவை சிகிச்சை அல்லது தனிப்பயனாக்கப்பட்ட இருக்கையின் மூலம் வழங்கப்படும் உடலின் நிலைக்கோரல். ஸ்கோலியோசிஸின் வளர்ச்சியை நிறுத்துவது என்பது, அன்றாடம் செய்யக்கூடிய பல வேலைகளில் ஏற்படும் செயலிழப்புகளைத் தடுக்க உதவும், அதாவது ஓரிடத்தில் இருந்து மற்றொரு இடத்திற்கு செல்வது, இடுப்பு வீக்கம், குனிவது அல்லது எதையாவது தூக்கும்போது ஏற்படும் வலிகளைக் குறைக்கிறது. தொழில்முறை சிகிச்சையாளரானவர், தனிப்பயனாக்கப்பட்ட குஷன்களைத் தேர்வு செய்துதருவார். இந்த தனிப்பட்ட அமரும் நிலை ஆதரவானது முதுகெலும்பு வளைவு அல்லது வளைவிற்கு ஏற்ற சரிபடுத்தலை ஏற்படுத்தி வலியைக் குறைக்கும். இந்த வகையான சிகிச்சையானது, சக்கர நாற்காலியில் நகர்ந்து சென்று சிறு சிறு வேலைகளை செய்யும்போது இடுப்பு வீக்கத்தைக் கட்டுப்படுத்தி, கைகளுக்கு வலிமையைக் கொடுக்கிறது.. இந்த சிகிச்சையின் ஒரு பகுதியாக, நோயாளியானவர், தானாக உடை உடுத்திக்கொள்வது, குளிப்பது, அலங்கரித்துக்கொள்வது, ஆரோக்கியமான உணவை தானே உட்கொள்வது போன்ற செயல்களை செய்ய தூண்டப்படுவார். நவீன வசதிகளுடன் கூடிய குளியலறையில் இதுபோன்ற பயிற்சிகள் வழங்கப்படும்.. அலங்காரம் செய்துகொள்வது, உடை உடுத்திக்கொள்ளச் செய்வது போன்றவற்றை பழக்கப்படுத்துவதன் மூலம் நோயாளியானவருக்கு தனி சுதந்திரம் கொடுக்கப்படுகிறது. அவர் தனது பணிகளை செய்யும்போது ஏதேனும் சிரமம் ஏற்பட்டால் அவருக்கு தொழில்முறை சிகிச்சையாளர் உதவுவார். ஷூவை போட வைக்க மற்றும் அகற்ற பயன்படும் சாதனங்களும் இவர்களுக்காக பிரத்யேகமாக உள்ளது. இரைச்சியை நறுக்குவது அல்லது சாப்பிடுவது போன்றவற்றில் ஏற்படும் அசௌகரியங்களைத் தீர்ப்பதற்கு, நவீன கருவிகள் அல்லது பாத்திரங்கள் இவர்களுக்காக உண்டு.

உற்பத்தித் திறன்

உற்பத்தி செயல்பாடுகள் என்பன, சம்பளம் பெறக்கூடிய அல்லது பெறாத, பள்ளி, அலுவலகம் மற்றும் விளையாட்டு போன்றவையாகும்.. உடல்நல மேம்பாட்டில் கண்டறியப்பட்ட சமீபத்திய ஆய்வில் கூறப்படுவது, வெவ்வேறு விதமான சிகிச்சைகளின் வளர்ச்சியாகப்பட்டது, ஸ்கோலியோசிஸ் மேலாண்மையில் உதவிப்புரியக்கூடியதாகவும், சிகிச்சை பெறும் அனைத்து விதமான வயதினரின் உற்பத்தித் திறனை அதிகப்படுத்துவதாகவும் அமைந்துள்ளதாக கண்டறியப்பட்டுள்ளது. கடந்த இருபது ஆண்டுகளில் துணை தொழில்நுட்பமானது பல பெரிய மாற்றங்களை ஏற்படுத்தி, தொழில்நுட்பத்தின் கிடைக்கும் தன்மை மற்றும் தரத்தை வெகு சிறப்பாக மேம்படுத்தியுள்ளதாக தகவல்கள் தெரிவிக்கின்றன.. துணை தொழில்நுட்பத்தின் பயன்பாட்டின் விளைவாக, திறன்களில் வளர்ச்சி, அன்றாட செயல்பாடுகளில் மேற்கொள்ளக்கூடிய செயல்திறன், பங்கேற்பு நிலைகள், வாழ்க்கைத்தரம் இவற்றின் மதிப்புகளை உயர்த்துவதாக அறியப்பட்டுள்ளது.. பொதுவான துணை தொழில்நுட்ப சிகிச்சையானது, அமருதல் மற்றும் முன்பக்க செயல்பாடு சார்ந்த கட்டுப்பாட்டில் சிறப்பாக பணிபுரிகிறது. முன்பக்க செயல் கட்டுப்பாடு சரியாக அமையாத குழந்தைகள் இவ்வகையான பயிற்சிகளால் சிறப்பாக தேறி வருவதாகவும், தன் வேலைகளை தாங்களே செய்துகொள்ளும் அளவிற்கு தகுதி பெற்றவர்களாய் இருப்பதாகவும், தங்களது வாழ்க்கையை சிறப்பாக வாழ்வதாகவும் பரவலாக அறிப்பட்டுள்ளது.. வகுப்பறை மற்றும் விளையாட்டு தொடர்பான செயல்பாடுகளில் பங்கேற்று தங்களது கற்பனைத் திறனை மேம்படுத்திக்கொள்கின்றனர். நரம்புத்தசைக் கோளாறினால் பாதிக்கப்பட்டிருக்கும் இளைஞர்களுக்கு, ஸ்கோலியோசிஸ் மேலாண்மை செயல்பாட்டில், சக்கர நாற்காலியில் அமர வைத்தல் என்பது மிகச்சிறந்த சிகிச்சையாக கண்டறியப்பட்டுள்ளது. வசதியான சக்கர நாற்காலியில் அமர்வதால் இளைஞர்கள் வகுப்பறை செயல்பாடுகளில் மிக நீண்ட நேரத்திற்கு சோர்வில்லாமல் உட்கார்ந்து பங்கேற்க முடிகிறது. உட்காரும் நிலையை 20 டிகிரிகளுக்கு முன் தள்ளியபடி (தொடைகளை நோக்கி) மாற்றி அமைத்தலாது, உட்காரும் போது ஏற்படும் அழுத்தத்தை சரிசமமாக பகிர்ந்து அமருவதை வசதியாக்குகிறது. ஸ்கோலியோசிஸ் நோயால் பாதிக்கப்பட்ட ஒருவர், அலுவலகத்தில் பணிபுரியும்போது இதுபோன்ற சூழ்நிலையில் தனது இருக்கையை அமைத்துக்கொள்வதால், அவரது வேலைத்திறன் கூடுவதாகவும், வாழ்க்கைத் தரததை உயர்த்துவதாகவும் ஆய்வில் தெரியவந்துள்ளது. சக்கர நாற்காலியைப் பயன்படுத்தாதவர்களுக்கு, பிரேசிங் முறையைப் பயன்படுத்தி ஸ்கோலியோசிஸ்க்கு சிகிச்சை வழங்கமுடியும். நரம்பு சார்ந்த சிகிச்சைக்கு பிரேசிங் முறையை சரியாகப் பயன்படுத்தினால், வாழ்க்கை மாற்றமும் அதை ஈடுசெய்வதில் பெரும்பங்காற்றும்.

ஓய்வுநேரம்

ஓய்வுநேர செயல்பாடுகள் என்பது, தனி ஒருவர் வாழ்வை அர்த்தமுள்ளதாகவும், மகிழ்ச்சிகரமானதாகவும் மாற்றிக்கொள்ளக்கூடிய நல்ல தருணம் ஆகும். நெஞ்சுவலி, முதுகுவலி, மூச்சு விடுதலில் சிரமம், ஓரளவே முதுகுத்தண்டை நகர்த்த முடியும் என்ற சூழல்கள் யாவும் உடற்பயிற்சி செய்யும்போது விட்டுவிலகி ஓடிவிடும். OT இன் பங்கானது, ஸ்கோலியோசிஸ் நோயால் பாதிக்கப்பட்டவர்களுக்கு தகுந்த உடற்பயிற்சிகளை சரியான நேரத்தில் கொடுத்து, அவர்களது உடல்நல பாதிப்புகளை அகற்றி, உடல்சார்ந்த எல்லா நடவடிக்கைகளிலும் அவர்கள் கலந்துகொள்ள உதவி புரிவதாகும். விளையாட்டுகள் மற்றும் உடற்பயிற்சியில் ஆர்வமாக கலந்துகொள்ளும் தனிநபர்களுக்கென OT ஆல் பரிந்துரைக்கப்படும் பொதுவான அணுகுமுறையே பிரேசிங் ஆகும். வெவ்வேறான பிரேசஸில் இருக்கும் நன்மைகள், தீமைகள், அதை முறையாக அணியும் முறை, அனுதினமும் அதைப் பராமரிக்கும் விதம் போன்றவற்றை அதைப் பயன்படுத்துபவருக்கு அறிவிக்க வேண்டியது OT இன் பொறுப்பாகும். மூச்சுவிடுதலில் சிரமம் அல்லது நெஞ்சு வலி போன்ற இதயம் மற்றும் நுரையீரல் சார்ந்த விஷயங்களிலிருந்து அந்த நபரைக் காப்பது, தொழில்முறை சிகிச்சையாளரின் கடமையாகும். அவர்களுக்கு தங்களது சக்தியைத் சேமிக்கும் நுட்பங்களும் தொழில்முறை சிகிச்சையாளாரால் கற்றுக்கொடுக்கப்படும். அந்த நபருக்கு ஏற்றதுபோல், அவர் அன்றாடம் செய்யும் வேலைகளிலிருந்து ஓய்வு எடுத்துக்கொள்வது போன்றவையும் இதில் அடங்கும். உதாரணத்திற்கு, சிகிச்சை பெறும் நோயாளியானவர் நீச்சல் பயிற்சியில் ஈடுபடும்போது அவ்வப்போது ஒய்வு எடுத்துக்கொண்டு தனது உடல் சக்தியை சேமித்துக்கொள்ளும்படி அறிவுறுத்தப்படுவார். இதோடு மட்டுமில்லாமல் திட்டமிடப்பட்ட ஓய்வில் கிடைக்கும் நன்மைகள் மற்றும் சிறந்த மூச்சுவிடுதலுக்கான நுட்பங்கள் போன்ற விஷயங்களும் OT ஆல் அவருக்கு கற்றுதரப்படும். உடற்பயிற்சி அல்லது விளையாட்டைக் கற்றுக்கொடுப்பது அல்லது அதில் சில மாற்றங்களைச் செய்து, ஸ்கோலியோசிஸ் நோய் பாதிக்கப்பட்டவர்கள் தங்களது அன்றாட செயல்பாடுகளைச் சிறப்புடன் ஆற்ற தொழில்முறை சிகிச்சையாளர் உதவுவார். சிகிச்சையாளரின் அறிவுரைப்படி நடப்பது என்பது உடற்பயிற்சி அல்லது விளையாட்டு போன்றவற்றில் ஈடுபடுவதன் மூலம் சில நேரங்களில் சிகிச்சையாளர் அனுபவிக்கும் கடினத்தன்மையிலிருந்து விடுதலைக் கிடைக்கும். எடுத்துக்காட்டாக, உடற்பயிற்சி செய்யும்போது அவ்வப்போது இடைவேளை எடுத்துக்கொள்வது. ஸ்கோலியோசிஸ் நோயால் பாதிக்கப்பட்டவர் ஒருவேளை விளையாட்டு அல்லது உடற்பயிற்சியில் பங்கேற்க முடியாவிட்டால், தொழில்முறை சிகிச்சையாளர் அதை உணர்ந்துகொண்டு அவரின் விருப்பம் மற்றும் திறனிற்கு ஏற்றபடி அவரை உடற்பயிற்சி அல்லது விளையாட்டில் ஈடுபட வைப்பது அவரது கடமையாகும். பயிற்றுவிப்பது அல்லது பயிற்சியாளாராக இருப்பதன் மூலம் OT ஆனவர் நோயாளியை உற்சாகபடுத்தி அவரை உடற்பயிற்சி அல்லது விளையாட்டில் ஈடுபடவைத்து வழிகாட்டுவார்.

பிணைப்பு இல்லாத அறுவை சிகிச்சை
நோய் இருப்பு
பிரேசிங் முறையில் வழங்கப்படும் சிகிச்சை
சம்பந்தப்பட்ட நிலைகள்